Diari Oficial de la Generalitat Valenciana


Sumari del DOGV 4794, del 09-07-2004 (2004/6648)

Informació pública de l'alternativa tècnica del programa d'actuació integrada del sector únic Molino de la Ciudad, del Pla General d'Ordenació Urbana d'Orihuela.
-----------------------------------------------------------------------------------------------------------------------------------------------------------------

### Dades del document

Número de DOGV
:   4794

Data del DOGV
:   09-07-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/6648


Organisme emissor
:   Urbana Oriol, SL

Tipus de document
:   Anunci

Informació pública de l'alternativa tècnica del programa d'actuació integrada del sector únic Molino de la Ciudad, del Pla General d'Ordenació Urbana d'Orihuela. [2004/F6648]
  
La mercantil Urbana Oriol, SL, ha formulat a l'empara del que s'establix en els articles 44, 45, 46 i la resta de concordants de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, l'alternativa tècnica de programa d'actuació integrada, acompanyada del pla parcial per al desenvolupament de la unitat d'execució única delimitada en el pla parcial del sector únic Molino de la Ciudad, del Pla General d'Ordenació Urbana d'Orihuela.
  
D'acord amb el que s'establix en l'article 46 de la llei esmentada, es fa constar que l'alternativa tècnica i els projectes complementaris presentats comprenen els documents següents: pla parcial, projecte d'homologació, programa, estudi d'inundabilitat, estudi d'impacte mediambiental i projecte d'urbanització.
  
L'objecte de la iniciativa és l'ordenació detallada, programació i completa urbanització de l'àmbit de la unitat d'execució única delimitada en el pla parcial del sector únic Molino de la Ciudad, del Pla General d'Ordenació Urbana d'Orihuela.
  
En aplicació del que s'establix en l'article 46.3 de la llei mencionada, se sotmet la citada alternativa tècnica de programa, amb la documentació annexa, a informació pública per un termini de 20 dies hàbils, comptats des de l'última publicació d'este anunci en el Diari Oficial de la Generalitat Valenciana.
  
Durant este termini, qualsevol persona podrà comparéixer a l'Ajuntament d'Orihuela i tindrà la possibilitat de consultar en la corporació municipal esmentada, en horari d'atenció al públic, les actuacions derivades de la documentació depositada, així com de presentar davant del mateix ajuntament, per a la incorporació a estes, tant al·legacions com alternatives tècniques que pretenguen competir amb la que s'exposa al públic, així com proposicions juridicoeconòmiques per a executar qualsevol de les alternatives.
  
Es fa constar que de conformitat amb el que es preveu en l'article 46.4 de la Llei Reguladora de l'Activitat Urbanística, es podran presentar alternatives tècniques i al·legacions durant 20 dies comptats des de l'última publicació de l'edicte. Les proposicions juridicoeconòmiques es presentaran en els cinc dies següents al venciment del termini anterior.
  
A l'efecte de complir el que s'establix en l'article 59.4 de la Llei de 26 de novembre de 1992, este anunci es dirigix a aquells titulars cadastrals la identitat o adreça dels quals no consta en la relació emesa pel Centre de Gestió Cadastral.